Diari Oficial de la Generalitat Valenciana


Sumari del DOGV 4229, del 16-04-2002 (2002/2976)

Notificació a la mercantil Manuel Marqués, SL, de la sentència dictada en les actuacions del judici verbal de desnonament número 118/2001.
------------------------------------------------------------------------------------------------------------------------------------------

### Dades del document

Número de DOGV
:   4229

Data del DOGV
:   16-04-2002

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2002/2976


Organisme emissor
:   Jutjat de Primera Instància Número 2 de Vila-real

Tipus de document
:   Edicte

Notificació a la mercantil Manuel Marqués, SL, de la sentència dictada en les actuacions del judici verbal de desnonament número 118/2001. [2002/F2976]
  
Reyes Aranda Laffarga, secretari del Jutjat de Primera Instància i Instrucció número 2 de Vila-real, faig saber:
  
Que en les actuacions del judici verbal de desnonament número 118/2001 apareix dictada la sentència amb l'encapçalament i la part dispositiva que s'assenyalen tot seguit:
  
Sentència. Se n'adjunten l'encapçalament i la decisió.
  
I perquè valga de notificació en legal forma, expedisc aquest edicte per a la inserció en el Diari Oficial de la Generalitat Valenciana.
  
Vila-real, 11 de març de 2002.- El secretari.
  
«Jutjat de Primera Instància i Instrucció número 2 de Vila-real (Castelló)
  
Procediment: verbal de desnonament 118/2001.
  
Sentència
  
Vila-real, 22 de febrer de 2002
  
Carmen Lloret Beneito, com a jutge substituta del Jutjat de Primera Instància i Instrucció número 2 de Vila-real, ha vist aquestes actuacions del judici verbal de desnonament, seguides amb el número 118/2001, per expiració del termini, a instàncies de la mercantil Mecánica General Agriazulejera, SL, representada per la procuradora Pilar Ballester Oscariz i defensada pel lletrat Juan A. Mata Manzano, contra la mercantil Manuel Marqués, SL, en situació processal de rebel·lia.
  
Decisió
  
Estime íntegrament la demanda formulada per la procuradora Pilar Ballester Ozcariz i declare resolt el contracte d'arrendament d'1 d'abril de 1998 celebrat entre la mercantil Mecánica General Agriazulejera, SL, com a arrendadora, i la mercantil Manuel Marqués, SL, com a arrendatària, i que es troba en situació processal de rebel·lia; tot això per haver expirat el termini fixat, i en conseqüència acorde el desnonament del local de negocis, nau, situat a Vila-real, a la carretera d'Onda, número 2, amb advertiment a la demandada que si no desallotja voluntàriament el susdit immoble en els terminis legalment establits serà llançada d'aquest i a càrrec seu. El demandat ha de satisfer també les costes causades en aquest procediment.
  
Lliureu i uniu un certificat d'aquesta resolució a les actuacions, i incloeu-ne l'original en el llibre de sentències.
  
Notifiqueu la resolució a les parts personades i feu-los saber que contra aquesta es pot interposar un recurs d'apel·lació, només a l'efecte que es tramitarà conforme als articles 455 i següents de la Llei d'Enjudiciament Civil.
  
Aquesta és la meua sentència, jutjant definitivament en primera instància, que pronuncie, mane i firme.